Цветан Ангелов
Снежен човек

chitanka.info

Снежен човек ще направим ли пак?

Да потъркаляме топки от сняг!

„Ето за тялото“ — рече ми Спас.

„И за главата“ — усмихнах се аз.

Ето го. С нас. И капела от слама.

Има и шуба. Какво ли си няма?

Няма си — рекох — метла. И се чуди

как да живее и как да се труди.

Аз му донесох метлата от къщи,

само че снежният байчо се мръщи.

Прахосмукачка донесе му Спас —

той се усмихна доволен тогаз!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.